Harlekin Prisen tildeles en dansk skuespiller, som har tilført skuespillerkunsten et væsentligt bidrag via sit årelange engagement eller nytænkende skuespillerkunst, og som har været en levende ambassadør for skuespillerfaget - ikke mindst et ideal for skuespilleraspiranter og yngre skuespillere. Og det lever Per Pallesen i en sådan grad op til, at han nu tildeles prisen. Per Pallesen er blandt meget andet kendt i revysammenhænge, i teater-verdenen og for en stribe filmroller. Og så er Per Pallesen nordjyde, født i Aars, og han gæster ofte Nordjylland, enten som skuespiller, entertainer eller foredragsholder med vin som speciale er han på hjemmebane, ligesom han og hans nuværende hustru Vivian Dencker ofte er i det nordjyske sommerland. Prisen overrækkes den 23. oktober af direktør Ernst Trillingsgaard.

Referat:
Per Pallesen er årets modtager af Harlekinprisen, og han bliver dermed den 11. modtager af prisen indstiftet af Aalborg Kongres og Kulturcenter.